[bookmark: _GoBack]Impresszionizmus irányzatának ált. jellemzői
1 dia 
Az impresszionista festészet a 19. század utolsó harmadában (főként az 1860–1880-as években) alakult ki Franciaországban.
• A stílus azonban nem volt olyan jellemző korstílus, mint a barokk vagy a reneszánsz, hiszen ezek a művészet minden ágára hatottak. Az impresszionizmus leginkább a festészet, a zene és az irodalom, kis mértékben a szobrászat stílusa.
Impresszionizmus a festészetben A modern művészet első jelentős forradalma volt, amely magát az érzéki benyomást, az impressziót rögzítette. A szó  a latin impressio (benyomás) szóból ered.

Főbb Jellemzői: 
· A pillanatnyi benyomás 
· Plein air festészet 
· A Fény és a szín szerepe
· Optikai keverés és darabos ecsetkezelés.
· Oldódó  körvonalak: A kemény precíz kontúrok és vonalak eltűntek, helyüket a rezgő , vibráló ecsetvonások vették át.
· Újszerű témaválasztás. A vallásos, történelmi, mitológiai témák helyett a modern városi élet a „ jelen idő” témái foglalkoztatták.

2. dia A pillanatnyi benyomás ( Impresszió): A művészek nem a tárgyak öröknek hitt statikus valóságát,, hanem egy adott pillanat, fényállapot és hangulat mulandó vizuális élményét akarták megragadni.

3. dia Plein-air festészet: A fény és a levegő festészete:  Elhagyták a műtermeket és a szabadban festettek, hogy a természet valódi fényviszonyát és változó árnyalatait tanulmányozzák a napszakok változását és a vibráló atmoszférát. 

4. dia  Szín és a fény   változásait egy-egy téma különböző időciklusokban újra és újra megfestették! Légköri perspektíva, hideg meleg érzetek rögzülnek, 
A megfigyelés eredménye a híres sorozatok

5 dia Az impresszionizmus festőtechnika jellemzői (Kinva art)
· Optikai keverés és darabos ecsetkezelés =

 Impasto: Az Impasto egy olyan festészeti eljárás, amely a festék sűrű alkalmazásán alapul, (általában olajfesték). Az Impasto festmény fő jellemzője az erős textúrázottság. E technikával való festéskor, láthatóvá válnak az ecsetvonások. A festéket gyakran az egész vászon felületén nagyon vastagon alkalmazzák a festési folyamat kezdetétől kezdve, egészen a befejezésig.

6. dia Oldódó  körvonalak, Diffúzió és keverés : A kemény precíz kontúrok és vonalak eltűntek, helyüket a rezgő , vibráló ecsetvonások vették át. Diffúzió az impresszionizmus jellemző technikája, amely a festményeken alkalmazott kemény élek és vonalak helyett használnak. A különböző színű festéket egymás mellé helyezzük a vászonra, és optikai színkeverést használunk. A diffúzió segít hangsúlyozni a fényt. A diffúzióval az impresszionisták elkerülik az éles széleket (kemény él), a markáns színhatárokat, és ehelyett lágy széleket (lágy él) hoznak létre. 
7. dia Újszerű témaválasztás. A vallásos, történelmi, mitológiai témák helyett a modern városi élet a „ jelen idő” témái foglalkoztatták.

8. dia Neves, híres impresszionisták 
Pissarro:  francia festőművész az impresszionizmus és a posztimpresszionizmus (neoimpresszionizmus) kiemelkedő alakja, akit az irányzat „atyjaként” is emlegetnek
Monet:  a francia impresszionista festészet alapítója és egyik legfontosabb alakja volt, aki művészetével alapvetően változtatta meg a fény és a szín ábrázolását a modern művészetben
Cezanne: francia posztimpresszionista festő, akit a modern művészet atyjának is neveznek, mivel alapjaiban formálta át a terek, a színek és a formák ábrázolását (https://wahooart.com/hu)
Manet: francia festő és grafikus, akinek munkássága kulcsfontosságú híd volt a realizmus és az impresszionizmus között, bár ő maga soha nem állított ki az impresszionistákkal, és ragaszkodott a hivatalos Párizsi Szalonhoz
Renoir: francia festő a klasszikus impresszionizmus egyik legjelentősebb alakja volt, akinek művészetét az életöröm, a fények játéka és az emberi alak – különösen a női szépség – ábrázolása határozta meg 
Bazille: a francia impresszionizmus egyik úttörő alakja volt, aki tragikusan fiatalon, 28 évesen vesztette életét a porosz–francia háborúban. Úttörő módon nem csupán tájképeket festett a szabad levegőn (plein-air), hanem emberi alakokat és csoportképeket is helyezett természetes, kültéri fényviszonyok közé (például barátait és családtagjait)
9 dia  
Degas: francia festő és szobrász művészete a klasszikus rajztudást és a modern, pillanatnyi mozgásokat ötvözi, és bár az impresszionizmus egyik alapítójaként tartják számon, ő maga inkább a realisták közé sorolta magát. 
Berthe Morisot: a francia impresszionizmus egyik legjelentősebb női alakja és alapító tagja volt, akinek művészetét a légies könnyedség, a fény- és színkezelés finomsága, valamint a bensőséges hangulatú jelenetek határozták meg.
 Megismerkedett Édouard Manet-val, akinek a testvére, Eugène Manet a férje lett.
Mary Cassat Amerikai származású impresszionista festő, grafikus és rézkarckészítő, aki élete jelentős részét Párizsban töltötte Edgar Degas támogatottja ként.
Sisley Művészetének szinte egészét a természet ábrázolása tette ki; nem festett portrékat vagy csendéleteket, hanem plein-air (szabad ég alatt) örökítette meg a tájat 
Seurat: a neoimpresszionizmus megalapítója és a pontillizmus legfontosabb képviselője volt. Tudományos színelmélet: Seurat nem keverte a festéket a palettáján, hanem tiszta színekből álló apró pontokat vagy ecsetvonásokat vitt fel a vászonra.

Van Gogh Holland származasú – Franciaországban élt és halt meg. posztimpresszionista holland festőművész, a modern művészet egyik legbefolyásosabb alakja, akinek életműve az expresszionizmus előfutárává vált. 
· Impasto technikája: Vastagon felvitt, reliefszerű ecsetvonásokat és tüzes, vibráló színeket használt, amelyekkel nem a puszta valóságot, hanem belső érzelmeit és látomásait közvetítette.

Gauguin: Francia Gogh és Cézanne mellett a posztimpresszionizmus legnagyobb képviselője. Kalandos élete során volt tengerész, jómódú üzletember és nyomorgó festő, élt Peruban, Párizsban és Tahitin

Caillebott:  (Ejtsd: güsztav kajibot) Francia (bíró, jogász) műgyűjtő, festő az impresszionisták II. kiállításán mutatkozott be. Művészete a realizmus és az impresszionizmus különleges, egyedi ötvözete. 
· Realista és impresszionista keverék: Ecsetkezelése egyszerre volt precíz, éles és modern, míg témaválasztásában az impresszionistákkal osztozott a mindennapi élet pillanatainak megörökítésében

10 dia Mi az áttört szinkeverés?További festőtechnika jellemzői Törött színek Az impresszionista festők több színrétegeket vittek egymásra, és a felső rétegek gyakran „áttörtek” voltak, hogy itt-ott, ezeken az áttörések keresztül, láthatóvá váljanak az alatta lévő színrétegek. 
11 dia Camille Pissarro: Montmartre körút tavasz 
Ennek a technikának az eredménye egy olyan felső bevonatréteg, amely nem egyenletesen fedi le az alatta lévő rétegeket, és amelyben mindenütt rések (azaz áttörések) vannak. 
12.dia Pl: Georges Seurat: Egy vasárnap La Grande Jatte szigetén Optikai keveredés: A színek nem a vásznon, hanem a néző szemében keverednek össze egységes árnyalatokká a távolságból nézve. 
Matematikai és geometriai szerkezet: Az impresszionisták pillanatnyi, spontán világával szemben Seurat kompozíciói rendkívül megfontoltak, statikusak és klasszikus egyensúlyt sugároznak.
Fény és forma: Művészetét a fény és a szín kapcsolatának szigorú, szinte mérnöki tanulmányozása határozta meg (kromatoluminarizmus). 
Optikai keverés lényege: Nem a palettán keverték ki a színeket, hanem tiszta, apró színfoltokat raktak egymás mellé, amelyek távolabbról nézve állnak össze a szemlélő szemében. Kerülték a fekete festék használatát, a sötét tónusok, a komplementer színek keverésével készülnek. A festék keveredése közvetlenül a vásznon történik, hogy segítsen létrehozni a törött színhatást. A palettán csak ritkábban kevertek előre színeket, és akkor is főleg a pontosabb árnyalatoknál vagy a sötétebb tónusok esetén. Továbbá, az impresszionisták nem használják a reneszánsz művészek által népszerű, vékony, lazúr festékrétegeket és mázakat. Gyakran alkalmazták a komplementer színek egymás mellé festését, ezzel erősítve a komplementer színpárok egymást erősítő hatásait és a kiegészítő színek harmóniáját.
13.dia Mi a Koplementer szín? A tizenkét osztatú színkör 

14.dia Laza, gyors ecsetkezelés: Rövid, apró, látható ecsetvonásokkal és színfoltokkal dolgoztak, ahelyett hogy simára festették volna a felületet. A kontúrok elmosódnak, a gyors, látható ecsetvonások és a vibráló tónusok adnak életet a képnek

15 dia A magyar művészetben az impresszionizmus fogalma az 1890-es évektől jelenik meg. Intézményesen a MIÉNK ( Magyar Impresszionisták és Naturalisták Köre) Jelenik meg.
Az Egyesület célja a naturalista, és az impresszionista festők egyesítése, évente kiállítások rendezése. elnökké Szinyei Merse Pált választották. 
 Magyar impresszionizmus 1890 évektől jelent meg, főként a vidéki élet és tájjak és a természet ábrázolásában.

Szinyei Merse Pál: A magyar képzőművészet első modern festője, a plein air festészet és a magyar impresszionizmus úttörője volt. A munkásságának első szakaszában festett művei – Majális, Lila ruhás nő, Hóolvadás, Pacsirta, Léghajó – kulcsszerepet játszottak a modern magyar művészet megteremtésében.

Ferenczy Károly: A magyar impresszionizmus és a nagybányai művésztelep egyik legfontosabb, vezéralakja. Művészetét a természet, a fény és az emberi alak harmonikus egysége, valamint a stílusok (naturalizmus, szimbolizmus, impresszionizmus és posztimpresszionizmus) egyedi ötvözése jellemz Gyermekek Ferenczy Béni, Ferenczy Valér, Ferenczy Noémi
A nagybányai korszak. 1896-ban lett a nagybányai művésztelep egyik alapítója és mestere. Itt fordult a figyelme a szabadtéri festészet (plein air) és a napfény ábrázolása felé. A természet és az emberi alak viszonya központi témájává vált.

Rippl-Rónai József: a modern magyar festészet, képzőművészet egyik legfontosabb, nemzetközileg is elismert vezéralakja volt. A posztimpresszionista és szecessziós törekvések legjobb magyarországi képviselőjeként tartják számon.

Mennyászky László: Az ősrégi magyar nemesi származású báró aranyosmedgyesi Mednyánszky család sarja volt. 
Info: https://www.keparuhaz.hu: magyar festőművész és grafikus munkásságát a mély emberség, a társadalmi periféria ábrázolása és a különleges, impresszionisztikus-realista tájfestészet határozza meg.

Vaszary János: Összességében leginkább a francia posztimpresszionizmust, art nouveau-t  (ejtsd: nuvo) és a hazai nagybányai plein air stílust lelhetjük fel alkotásaiban.

Csók István: kétszeres Kossuth-díjas magyar festőművész, a hazai impresszionizmus és a derűs élet egyik legjelentősebb alakja. (Info MNG.) 1896-ban a nagybányai művészcsoport tagja lett, majd ismét a francia fővárosba költözött, ahol festészete egyre közelebb került a posztimpresszionistákéhoz.

16 dia Fényes Adolf Aligha akad még egy olyan változatos magyar festői életmű, mint az övé, a realizmustól az impresszionizmuson és a poszt impresszionizmuson is átívelő munkássága iskolateremtő volt 

Hollósy Simon: Hollósy Simon örmény születésű magyar festő, iskolaalapító. A naturalizmus, a realizmus, majd útban a plein air felé egyik legkiválóbb magyar képviselője a 19-20. század fordulóján. Iskolateremtő festőmester Münchenben, Nagybányán és Técsőn. A nagybányai művésztelep alapító tagja

17-18 dia 

19 dia Az impresszionisták festőeszközei: a művészettörténet szerves részét képezi a festészet anyaghasználatának, és eszköztárának fejlődése is. 
-Fa tábla helyett a feszített vászon( nehéz fatáblák helyett könnyű, nagyfelületű festővászon) A festékes tubus feltalálása .
A nagy áttörést aztán 1841.-ben egy amerikai arcképfestő érte el. John Goffe Rand feltalálta az összenyomható tubust. Ezt azonnal szabadalmaztatta Az Egyesült Államokban és Európában egyaránt.

20.dia A sertés sörte ecsetek elterjedése A merev sertésszőrből készített sörte ecsetek létezése, segítette és inspirálta az impresszionistákat arra, hogy az addig szokatlan módon, sürű, vastag, nagy mennyiségű festékrétegeket gyakran hígítás nélkül vigyenek a vászonra, létrehozva ezzel az impresszionizmusra oly jellemző plasztikus festészetet.

21.dia A Sgraffito eszközök kialakítása A Sgraffito technika régóta ismeretes volt a festők előtt, de a technika felvirágzását az impresszionisták idején érte el. Az impresszionisták, ugyanis gyakran használták e technikát. A sgraffito technika lényege, hogy vissza karcolnak, vissza kaparnak valamennyi friss festéket a vászonról, feltárva az alatta lévő festékréteget, vagy éppen a világos alapot. ezzel érdekes effektekkel gazdagítják a festmény faktúráját.

22.dia Hordozható (tábori) festőállványok elterjedése 

23.dia Művészettörténete 
1864-ben a négy barát, Auguste Renoir, Alfred Sisley, Frédéric Bazille és Claude Monet kiköltözött a fontainebleau-i erdőbe, ahol a szabad természetet festették. Végül tíz év kellett ahhoz, hogy a mozgalom kiformálódjon, 1874-ben rendezték meg az impresszionisták első közös kiállításukat.
24. dia Amodern Párizsban, a Café Guerbois (gerboa). Művészettörténet egyik kulturálisan legjelentősebb intézménye. Az 1860-as és 1870-es években a forradalmi impresszionista mozgalom inkubátoraként szolgált, ahol élénk és heves viták voltak, amelyek örökre megváltoztatták a nyugati művészetet. Míg az eredeti kávézót régóta modern üzletek váltják fel, öröksége a művészi együttműködés, az intellektuális szabadság és a kulturális átalakulás szimbóluma. 
25. dia A Café Guerbois-ról az impresszionisták nem készítettek festményt. Az egyetlen kép Manet rajza: A Café Gouerbois-ban. 
26. dia Louis Leroy  a XIX. században Franciaországban elismert festő és író volt, és az egyik párizsi szatirikus lap szerzője. Leroy mégsem a festményeivel vagy írásaival vált híressé, hanem azzal, hogy ő használta először az “impresszionista” kifejezést, és – ugyan nála egyértelműen pejoratív felhangja volt –  ez maradt az irányzat neve.
1874 április 25. -én megjelent a Charivari (ejtsd: sárivári) lapban Leroy értékelése a Nadar stúdiójában megrendezett kiállításról, ahol először lehetett együtt látni Monet, Renoir, Pissaro, és Degas festményei. A cikk címe “Az impresszionisták kiállítása”. A bekezdés pedig, mely híressé tette Leroy-t, Monet “Impresszió, a felkelő nap” festményéről: „Impresszió hát persze! Tudtam én mindjárt, merthogy igen csak impresszionálva vagyok, tehát impressziónak kell lennie… Minő szabadság! Minő könnyedsége a mesterségnek! A csupasz tapéta is kidolgozottabb, mint ez a tengert ábrázoló kép!” 
(1874–1886): A csoport összesen 8 közös kiállítást rendezett meg
27.dia Paul Durand-Ruel volt az impresszionisták legfontosabb művészeti kereskedője. Valószínűleg erőfeszítései nélkül az impresszionisták műveit nem úgy ismerték volna, ahogy ma. Az impresszionisták számára Durand-Ruel kulcsfontosságú volt a pénzügyi támogatás és a franciaországi és a nemzetközi művészeti piacon való ismertté válás szempontjából Paul Durand-Ruel francia műkereskedő, az impresszionisták legnagyobb támogatója. Durand-Ruel volt az első, aki festményt vett Pierre-Auguste Renoirtól és Claude Monet-tól. 
Durand hűséges maradt az impresszionistákhoz, ösztöndíjakat, kölcsönöket és erkölcsi támogatást kínálva. Monet például Durand-Ruel segítségével vásárolta meg ingatlanát Givernyben. Wikipédia
36. dia A kiállításon is látható Krisztus a nagyvárosban  című kép: az emberek a kereszthordó Krisztusról tudomást sem véve élik ugyanúgy gondtalannak vélt életüket





1

